ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 193.45 कोटी मात्रांचा टप्पा केला पार
12 ते 14 वयोगटातील 3.39 कोटींपेक्षा जास्त किशोरवयीन मुलांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 17,883
गेल्या 24 तासात 2,338 नव्या कोरोना रुग्णांची नोंद
रुग्ण बरे होण्याचा दर सध्या 98.74%
सध्याचा साप्ताहिक पॉझिटिव्हिटी दर 0.61%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 193.45  कोटींचा टप्पा पार केला आहे. 2,45,38,123 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.39  कोटींपेक्षा अधिक किशोरवयीन मुलांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,06,971
|
|
2nd Dose
|
|
1,00,40,156
|
|
Precaution Dose
|
|
52,24,186
|
|
FLWs
|
|
1st Dose
|
|
1,84,19,230
|
|
2nd Dose
|
|
1,75,84,337
|
|
Precaution Dose
|
|
87,28,754
|
|
Age Group 12-14 years
|
|
1st Dose
|
|
3,39,15,068
|
|
2nd Dose
|
|
1,63,67,244
|
|
Age Group 15-18 years
|
|
1st Dose
|
|
5,94,73,034
|
|
2nd Dose
|
|
4,57,29,616
|
|
Age Group 18-44 years
|
|
1st Dose
|
|
55,71,50,684
|
|
2nd Dose
|
|
49,00,80,242
|
|
Precaution Dose
|
|
8,76,672
|
|
Age Group 45-59 years
|
|
1st Dose
|
|
20,32,50,201
|
|
2nd Dose
|
|
19,08,64,226
|
|
Precaution Dose
|
|
14,01,340
|
|
Over 60 years
|
|
1st Dose
|
|
12,70,90,018
|
|
2nd Dose
|
|
11,90,44,191
|
|
Precaution Dose
|
|
1,88,73,635
|
|
Precaution Dose
|
|
3,51,04,587
|
|
Total
|
|
1,93,45,19,805
भारतातील रुग्णसंख्या सध्या 17,883 इतकी आहे, ती देशाच्या एकूण रुग्णसंख्येच्या तुलनेत 0.04% इतकी आहे.
परिणामी, भारतात रुग्ण बरे होण्याचा दर 98.74% झाला आहे.
गेल्या 24 तासात 2,134 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,26,15,574 झाली आहे.
गेल्या 24 तासात 2,338 नव्या कोरोना रुग्णांची नोंद झाली.
गेल्या 24 तासात एकूण 3,63,883 चाचण्या करण्यात आल्या. भारताने आतापर्यंत एकूण 85.04  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 0.61% तर दैनंदिन पॉझिटिव्हिटी दर 0.64% आहे.
रेल्वे मंत्रालय
शेतकरी संघटनांनी पुकारलेल्या ‘रेल-रोको’ आंदोलनाचा रेल्वेसेवेवर नगण्य परिणाम
नवी दिल्ली, 19 फेब्रुवारी 2021
काही शेतकरी संघटनांनी 18 फेब्रुवारी 2021 रोजी पुकारलेल्या देशव्यापी 'रेल-रोको' आंदोलनाचा रेल्वेवाहतुकीवर अत्यल्प परिणाम जाणवला. एकूण 12800  रेल्वेगाडयांपैकी 30 प्रवासी गाड्यांच्या वाहतुकीवर या आंदोलनाचा परिणाम जाणवला. इतर सर्व गाड्या आपल्या नियोजित वेळेनुसार निर्धारित स्थानी पोहचल्या असून अद्याप निर्धारित स्थानकांवर न पोहचलेल्या इतर लांब पल्याच्या गाड्याही निर्धारित वेळीच पोचण्याची अपेक्षा आहे.
महाराष्ट्रात, मुंबईतल्या उपनागरी गाड्यांच्या वाहतुकीवर या रेल रोकोचा काहीही परिणाम जाणवला नाही. तसेच, मालगाड्या आणि मालवाहतुकीच्या महासूलावरही याचा परिणाम झालेला दिसला नाही.
कुठलाही अनुचित प्रकार अथवा घटना न होता, हे रेल-रोको आंदोलन पार पडले आंदोलनानंतर रेल्वेच्या सर्व क्षेत्रीय भागातील वाहतूक सुरळीत सुरु होती. बहुतांश क्षेत्रांमधून आंदोलकांनी गाड्या थांबवल्याच्या एकाही घटनेचे वृत्त आले नाही.M.Chopade/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 81
आरोग्य आणि कुटुंब कल्याण मंत्रालय
कोविड-19 ची सद्यस्थिती
देशव्यापी कोविड प्रतिबंधक लसीकरण मोहिमेअंतर्गत आतापर्यंत 211.91 कोटी  लसीच्या मात्रा देण्यात आल्या आहेत.
गेल्या 24 तासात 24,70,330 लसीच्या मात्रा देण्यात आल्या.
भारतातील उपचाराधीन रुग्णांची संख्या सध्या 84,931 आहे.
उपचाराधीन रुग्णांचे प्रमाण सध्या 0.19 % आहे.
रुग्ण बरे होण्याचा दर सध्या 98.62 %
गेल्या 24 तासात 9,206 रुग्ण बरे झाले, त्यामुळे आतापर्यंत बरे झालेल्या रुग्णांची एकूण संख्या 4,38,02,993 वर पोचली आहे.
गेल्या 24 तासांत 7,591 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 88.52 कोटी चाचण्या करण्यात आल्या, गेल्या 24 तासात 1,65,751 चाचण्या करण्यात आल्या.
अर्थ मंत्रालय
प्राप्तिकर विभागाच्या ई-फायलिंग पोर्टलवर 29.8 लाखांहून अधिक प्रमुख कर लेखापरीक्षण अहवाल  दाखल
नवी दिल्ली, 16 फेब्रुवारी 2022
प्राप्तिकर विभागाच्या ई-फायलिंग पोर्टलवर 15 फेब्रुवारी 2022 पर्यंत 29.8 लाखांहून अधिक प्रमुख कर लेखापरीक्षण अहवाल  दाखल करण्यात आले आहेत. अखेरच्या दिवशी, 4.14 लाखांहून अधिक प्रमुख कर लेखापरीक्षण अहवाल/अर्ज दाखल करण्यात आले.
आर्थिक वर्ष 21-22 मध्ये 29.8 लाख प्रमुख वैधानिक अर्जांपैकी 2.65 लाख 3सीए-3 सीडी अर्ज आणि सुमारे 24.5 लाख 3 सीबी -3सीडी अर्ज दाखल करण्यात आले आहेत. 15.02.2022 पर्यंत 2.71 लाखांहून अधिक इतर कर लेखापरीक्षण अहवाल  दाखल करण्यात आले आहेत.
15.02.2022 रोजी, 34,842 अर्ज सीए -3सीडी , 3,36,842 अर्ज 3सीबी -3सीडी , 18,644 अर्ज 10बी , 11,852 अर्ज 29 बी , 478 अर्ज 29सी , 10,542 अर्ज 3सीईबी ,अर्ज 10 सीसीबी मधील 873  आणि 10बीबीमधील अर्ज 570  दाखल करण्यात आले आहेत. शेवटच्या तारखेला म्हणजे 15.02.2022 या मुदत वाढवून दिलेल्या देय तारखेला, या वैधानिक अर्जांपैकी 14% आणि 11.02.2022 ते 15.02.2022 या शेवटच्या 5 दिवसात, 30% वैधानिक अर्ज भरण्यात आले.
निर्धारण वर्ष 2021-22 साठी दाखल केलेल्या 6.26 कोटी प्राप्तिकर विवरणपत्रांपैकी 5.41 कोटी पेक्षा जास्त प्राप्तिकर विवरणपत्रे  सत्यापित करण्यात आली आहेत. सत्यापित प्राप्तिकर विवरणपत्रांपैकी, 4.50 कोटींपेक्षा पेक्षा जास्त प्राप्तिकर विवरणपत्रांसंदर्भातील प्रक्रिया पूर्ण झाली आणि निर्धारण वर्ष 2021-22 साठी 1.58 कोटी रुपये परताव्याच्या स्वरूपात वितरीत करण्यात आले आहेत.
सर्व कर व्यावसायिक आणि करदात्यांनी अनुपालनासाठी दिलेल्या पाठिंब्याबद्दल प्राप्तिकर विभागाने कृतज्ञता व्यक्त केली आहे आणि अहवाल सादर करण्याची प्रक्रिया पूर्ण करण्याच्या अनुषंगाने, ज्या करदात्यांनी त्यांच्या सनदी लेखापालाने सादर केलेला कर लेखापरीक्षण अहवाल अद्याप स्वीकारलेला नाही त्या करदात्यांनी याकडे लक्ष देण्याची विनंती विभागाने केली आहे.S.Tupe/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 147
वाणिज्य आणि उदयोग मंत्रालय
केंद्रीय वाणिज्य विभागाने सेझ अर्थात विशेष आर्थिक क्षेत्राकरिता वर्क फ्रॉम होम अर्थात घरून काम करण्यासंदर्भातील नियम सूचित केले
जास्तीतजास्त 1 वर्ष घरून काम करण्याची परवानगी; करार तत्वावरील कर्मचाऱ्यांसह एकूण कर्मचारी वर्गाच्या निम्मे कर्मचारी घरून काम करू शकतील
घरून काम करण्याच्या कालावधीत वाढ करण्याचे तसेच ही सवलत 50% हून अधिक कर्मचाऱ्यांना देण्याचे अधिकार सेझच्या विकास आयुक्तांना देण्यात आले आहेत
सेझमध्ये काम करणारे माहिती तंत्रज्ञान क्षेत्रातील कर्मचारी तसेच माहिती तंत्रज्ञानविषयक क्षमता प्रदान केलेल्या सेवा क्षेत्रातील कर्मचारी यांच्याकरिता ही अधिसूचना म्हणजे एक वरदान आहे; यामुळे या उद्योगांची दीर्घकाळ प्रलंबित मागणी पूर्ण होणार आहे
नवी दिल्ली 19 जुलै 2022
केंद्रीय वाणिज्य विभागाने देशातील सर्व सेझ अर्थात विशेष आर्थिक क्षेत्रातील आस्थापनांकरिता नियम 43अ- विशेष आर्थिक क्षेत्रातील कर्मचाऱ्यांना घरून काम करू देण्यासंदर्भातील नियम, 2006 हा नवा नियम अधिसूचित केला आहे.देशातील सर्व सेझ क्षेत्रांमध्ये देशव्यापी पातळीवर एकाच प्रकारचे डब्ल्यूएफएच – वर्क फ्रॉम होम-अर्थात घरून काम करण्यासंदर्भातील धोरण लागू केले जावे या उद्योग क्षेत्राच्या मागणीला प्रतिसाद देत ही अधिसूचना जारी करण्यात आली आहे. ही अधिसूचना जारी करण्याचा निर्णय घेण्यापूर्वी वाणिज्य विभागाने या विषयाशी संबंधित विविध भागधारकांशी चर्चेच्या अनेक फेऱ्या केल्या आहेत.
नियम 43 अ अन्वये जारी करण्यात आलेल्या सूचनेनुसार सेझमधील आस्थापनांमध्ये कार्यरत कर्मचाऱ्यांच्या खालील श्रेणीला घरून काम करण्याची परवानगी देण्यात आली आहे:
i. सेझ क्षेत्रातील आस्थापनांमध्ये कार्यरत माहिती तंत्रज्ञान क्षेत्रातील कर्मचारी तसेच माहिती तंत्रज्ञानविषयक क्षमता प्रदान केलेल्या सेवा क्षेत्रातील कर्मचारी
ii. कामाच्या ठिकाणी येण्यास तात्पुरत्या स्वरुपात असमर्थ असलेले कर्मचारी
iii. प्रवास करणारे कर्मचारी
iv. प्रत्यक्ष कामाच्या ठिकाणच्या बाह्य क्षेत्रात कार्यरत कर्मचारी
नव्याने जारी केलेल्या सूचनेनुसार, घरून काम करण्याची सुविधा करार तत्वावरील कर्मचाऱ्यांसह आस्थापनेत कार्यरत एकूण कर्मचारी वर्गाच्या निम्म्या कर्मचाऱ्यांना देता येईल. निम्म्याहून अधिक कर्मचाऱ्यांना ही सुविधा देण्याचे अधिकार सेझच्या विकास आयुक्तांना देण्यात आले आहेत. मात्र अशा बाबतीत, यासाठीचे योग्य कारण लिखित स्वरुपात नोंदणे अनिवार्य असेल.
कोणत्याही कर्मचाऱ्याला आता जास्तीतजास्त एक वर्ष कालावधीसाठी घरून काम करण्याची परवानगी देण्यात आली आहे. मात्र, आस्थापनांनी विनंती केल्यास, हा कालावधी एक वर्षाहून अधिक काळ विस्तारण्याचे अधिकार सेझच्या विकास आयुक्तांना देण्यात आले आहेत. सेझमधील उद्योगांमधील जे कर्मचारी सध्या घरूनच काम करत आहेत त्यांना या सुविधेबाबत परवानगी घेण्यासाठी या सूचनेद्वारे 90 दिवसांचा संक्रमण कालावधी मंजूर करण्यात आला आहे.
घरून काम करताना कर्मचाऱ्यांना अधिकृतपणे कार्यान्वयन करण्यासाठी सेझ आस्थापनांनी आवश्यक साधने तसेच सुरक्षित संपर्क यांची व्यवस्था करणे अनिवार्य आहे. तसेच उपकरणे काढून घेण्यासाठी दिलेली परवानगी कर्मचाऱ्याला दिलेल्या परवानगीसोबतच अंतर्भूत असेल.
S.Patil/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 235
पंतप्रधान कार्यालय
रायसीना संवादादरम्यान विविध देशांच्या मंत्र्यांनी घेतली पंतप्रधान नरेंद्र मोदी यांची भेट
नवी दिल्ली, 15 जानेवारी 2020
रायसीना संवादादरम्यान विविध देशांच्या 12 मंत्र्यांनी पंतप्रधान नरेंद्र मोदी यांची त्यांच्या निवासस्थानी भेट घेतली.
लॅटिव्हियाचे परराष्ट्र व्यवहार मंत्री एडगर रिंकेविक्स, उज्बेकिस्तानचे परराष्ट्र व्यवहार मंत्री अब्दुलअज़ीज कॅल्व्होलो, हंगेरीचे परराष्ट्र व्यवहार मंत्री आणि व्यापार मंत्री पीटर ज़ीकार्टो, अफगानिस्तानचे राष्ट्रीय सुरक्षा सल्लागार डॉ. हमदुल्ला मोहिब, चेक प्रजासत्ताकाचे परराष्ट्र व्यवहार मंत्री टॉमस पेट्रिसेक, मालदीवचे परराष्ट्र व्यवहार मंत्री अब्दुल्ला शाहिद, बांग्लादेशचे माहिती मंत्री डॉ. हसन महमूद, एस्टोनियाचे परराष्ट्र व्यवहार मंत्री उरवस रेनसालू, दक्षिण आफिकाचे आंतरराष्ट्रीय संबंध आणि सहकार्य मंत्री डॉ. नलेदी पेंडर, डेनमार्कचे परराष्ट्र व्यवहार मंत्री जेपी कोफोड, राष्ट्रकुलच्या सरचिटणीस पेट्रिशिया स्कॉटलँड , शांघाय सहकार्य संघटनेचे सरचिटणीस व्लादिमीर नोरोव यांनी पंतप्रधानांची भेट घेतली.
पंतप्रधानांनी या नेत्यांचे भारतात स्वागत केले आणि रायसीना संवाद 2020 मध्ये सहभागी झाल्याबद्दल त्यांचे कौतुक केले. त्वरित आणि समग्र सामाजिक-आर्थिक विकासासाठीसरकार मोठ्या प्रमाणावर करत असलेल्या प्रयत्नांबाबत पंतप्रधानांनी चर्चा केली आणि जागतिक विकासातील आव्हाने कमी करण्यासाठी आणि शाश्वत विकास उद्दिष्टे पूर्ण करण्यासाठी त्यांचे महत्त्व अधोरेखित केले.
B.Gokhale/S.Kakade/P.Malandkar
(Visitor Counter : 78
श्रम आणि रोजगार मंत्रालय
कामगार भविष्य निर्वाह निधीतून अनिवार्य परताव्याशिवाय आगाऊ रक्कम मिळण्याची सोय; कामगार मंत्रालयाकडून सुधारणा जारी
नवी सुधारणा लागू करण्याचे कामगार भविष्य निधी संघटनेचे सर्व प्रादेशिक कार्यालयांना आदेश
नवी दिल्ली, 29 मार्च 2020
देशातील भविष्य निर्वाह निधी योजनेचे सदस्य असलेल्या सर्व कामगारांना कोविड-19 या जागतिक महामारीच्या संकटाचा सामना करण्यासाठी अनिवार्य परताव्याशिवाय भविष्य निर्वाह निधीतून आगाऊ रक्कम मिळण्याची सोय करून देणारी नवी सुधारणा कामगार आणि रोजगार मंत्रालयाने जारी केली आहे. त्याकरिता कामगार भविष्य निर्वाह निधी योजना 1952 मध्ये आवश्यक सुधारणा करणारी अधिसूचना नुकतीच मंत्रालयाने जारी केली. देशभरातील आस्थापना आणि औद्योगिक क्षेत्रात कार्यरत असलेल्या आणि कामगार भविष्य निर्वाह निधी योजना 1952 चे सदस्य असलेल्या सर्व कामगारांसाठी ही सुधारणा कालपासून लागू झाली आहे. नव्या सुधारणेनुसार तीन महिन्यांचे मूळ वेतन आणि महागाई भत्ता यांची एकत्रित रक्कम किंवा कामगाराच्या खात्यात एकूण जमा निधीच्या 75% पर्यंत यापैकी एक रक्कम त्या कामगाराला मिळू शकेल आणि ही रक्कम परत करणे अनिवार्य नसेल.
कामगार मंत्रालयाने ही अधिसूचना जारी केल्यानंतर, यासंदर्भात सदस्यांकडून आलेल्या अर्जांवर तातडीने योग्य कारवाई करण्याचे आदेश कामगार भविष्य निर्वाह निधी संघटनेने सर्व प्रादेशिक कार्यालयांना दिले आहेत. कोविड-19 महामारीमुळे उद्भवणाऱ्या समस्यांचा सामना करण्यासाठी सदस्यांच्या आगाऊ रक्कमेची मागणी करणाऱ्या अर्जांवर तातडीने पुढील प्रक्रिया सुरु करावी आणि सदस्य कामगार आणि त्याचे कुटुंब यांना दिलासा द्यावा, असे निर्देश संघटनेने सर्व संबंधित अधिकारी आणि कर्मचारी वर्गाला पाठविलेल्या सूचनेत दिले आहेत.
U.Ujgare/S.Chitnis/D.Rane
(Visitor Counter : 168
कोळसा मंत्रालय
कोळसा आणि लिग्नाइट खाणींच्या स्टार मानाकंनासाठी नोंदणीला मुदतवाढ
नवी दिल्ली, 19 जुलै 2023
कोळसा मंत्रालयाने कोळसा आणि लिग्नाइट खाणींच्या स्टार मानाकंनासाठी नोंदणी आणि स्वयं-मूल्यांकनाची अंतिम तारीख 15 जुलै ते 25 जुलै 2023 पर्यंत वाढवली आहे. यात अधिकाधिक खाणींचा सहभाग वाढवण्यासाठी आणि अचूक स्वयं-मूल्यांकन सुनिश्चित करण्यासाठी ही मुदतवाढ दिली गेली आहे.
30 मे 2023 रोजी, 2022-23 या आर्थिक वर्षाच्या स्टार मानाकंनासाठी सर्व कोळसा आणि लिग्नाइट खाणींच्या नोंदणीसाठी अधिसूचना जारी करण्यात आली. यानंतर, स्टार रेटिंग पोर्टल 1 जून 2023 पासून नोंदणीसाठी उपलब्ध झाले आणि त्याला मिळणारा प्रतिसाद उत्साहवर्धक होता. 14 जुलै 2023 पर्यंत पोर्टलवर 377 खाणींनी नोंदणी केली आहे. मात्र जास्तीत जास्त खाणींचा सहभाग सुनिश्चित करण्यासाठी आणि अधिकाधिक खाणींना नोंदणी करण्यासाठी आणि त्यांची स्वयं-मूल्यांकन प्रक्रिया पूर्ण करण्यासाठी त्यांना संधी प्रदान करण्यासाठी, कोळसा मंत्रालयाने हा मुदतवाढीचा निर्णय घेतला आहे.S.Patil/G.Deoda/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 87
गृह आणि शहरी व्यवहार मंत्रालय
मेट्रो रेल्वे सेवा 7 सप्टेंबरपासून सुरु होणार
मेट्रो रेल्वे सेवा 7 सप्टेंबर 2020 पासून सुरु होणार आहे. यासंदर्भातील प्रमाणक कृती प्रर्क्रिया  प्रसिद्ध करण्यात आली असून केंद्रीय गृहनिर्माण आणि नागरी व्यवहार मंत्रालय 1 सप्टेंबर 2020 रोजी सर्व मेट्रो कंपन्यांशी व्हिडीओ कॉन्फरन्सच्या माध्यमातून संवाद साधून याला अंतिम स्वरुप देणार आहे.
केंद्रीय गृहनिर्माण आणि नागरी व्यवहार मंत्रालयाने प्रसिद्ध केलेल्या एसओपीसंदर्भात सध्याची वास्तविकता सर्व व्यवस्थापकीय संचालकांनी लक्षात घ्यावी. बैठकीत सर्व सूचना विचारात घेऊन त्यानूसार एसओपी निश्चित करण्यात येईल.
पंतप्रधान कार्यालय
उज्ज्वला अनुदानासंदर्भातला आजचा निर्णय कौटुंबिक खर्चाचा भार मोठ्या प्रमाणात हलका करेल : पंतप्रधान
नवी दिल्ली, 21 मे 2022
पेट्रोल आणि डिझेलच्या भावातली लक्षणीय घट विविध क्षेत्रांवर सकारात्मक परिणाम करेल, देशाच्या नागरिकांना दिलासा देईल : पंतप्रधान
उज्ज्वला अनुदानासंदर्भातला आजचा निर्णय तसेच पेट्रोल आणि डिझेलच्या भावातली घट विविध क्षेत्रांवर सकारात्मक परिणाम करणार असून नागरिकांना दिलासा देऊन त्यांचे जीवन सुलभ करेल असे पंतप्रधान नरेंद्र मोदी यांनी म्हटले आहे.
अर्थमंत्र्यांनी या निर्णयाबाबत केलेल्या ट्वीटचा उल्लेख करून पंतप्रधानांनी ट्वीट केले आहे:
“आमच्यासाठी नेहमीच जनता सर्वप्रथम असते!”
आजचे निर्णय, विशेषतः पेट्रोल आणि डिझेलच्या किमतीमध्ये लक्षणीय घट करण्यासंदर्भातला निर्णय विविध क्षेत्रांवर सकारात्मक परिणाम करेल, देशाच्या नागरिकांना दिलासा देईल आणि त्यांचे जगणे आणखी सुलभ करेल.
“उज्ज्वला योजनेचा फायदा कोट्यवधी भारतीयांना, विशेषतः महिलांना झाला आहे. उज्ज्वला अनुदाना संदर्भातला आजचा निर्णय कौटुंबिक खर्चाचा भार मोठ्या प्रमाणात हलका करेल.”N.Chitale/R.Agashe/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
इलेक्ट्रॉनिक्स आणि माहिती तंत्रज्ञान मंत्रालय
इलेक्ट्रॉनिक्स आणि माहिती तंत्रज्ञान मंत्रालयाने इलेक्ट्रॉनिक्स उत्पादनाबाबत भविष्यातील रूपरेखेची दुसरी आवृत्ती प्रसिद्ध केली
या दुसऱ्या आवृत्तीत भारताला इलेक्ट्रॉनिक्स उत्पादनाच्या सध्याच्या 75 अब्ज अमेरिकी डॉलर्स वरून 2026 पर्यंत 300 अब्ज अमेरिकी डॉलर्सच्या महासत्तेत परिवर्तित करण्यासाठी विस्तृत उद्दिष्टे आणि रूपरेखा मांडली आहे
नवी दिल्ली, 24 जानेवारी 2022
इलेक्ट्रॉनिक्स आणि माहिती तंत्रज्ञान मंत्रालयाने, आयसीईएच्या सहकार्याने, आज इलेक्ट्रॉनिक्स क्षेत्रासाठी 5 वर्षांचा दिशादर्शक आराखडा आणि भविष्यातील रूपरेखा  प्रसिद्ध केली. याचे शीर्षक "2026 पर्यंत 300 अब्ज डॉलर्स शाश्वत इलेक्ट्रॉनिक्स उत्पादन आणि निर्यात" असे आहे. दोन भागांच्या व्हिजन डॉक्युमेंटची ही दुसरी आवृत्ती आहे. यातील पहिल्या आवृत्तीचे शीर्षक “भारताची इलेक्ट्रॉनिक्स निर्यात आणि जीव्हीसी मधील हिस्सा वाढवणे " असे असून नोव्हेंबर 2021 मध्ये प्रसिद्ध करण्यात आले.
या अहवालात भारताला इलेक्ट्रॉनिक्स उत्पादनाच्या बाबतीत सध्याच्या 75 अब्ज अमेरिकी डॉलर्स वरून 2026 पर्यंत 300 अब्ज अमेरिकी डॉलर्स मध्ये परिवर्तित करण्यासाठी विविध उत्पादनांसाठी वर्षनिहाय आकडेवारी आणि उत्पादन अंदाज वर्तवला आहे. इलेक्ट्रॉनिक्स उत्पादनात भारताच्या वाढीचे नेतृत्व करणार्या प्रमुख उत्पादनांमध्ये मोबाइल फोन, आयटी हार्डवेअर , ग्राहक इलेक्ट्रॉनिक्स , औद्योगिक इलेक्ट्रॉनिक्स, ऑटो इलेक्ट्रॉनिक्स, इलेक्ट्रॉनिक सुटे भाग ,एलईडी लाइटिंग, स्ट्रॅटेजिक इलेक्ट्रॉनिक्स, पीसीबीए, वापरण्यायोग्य आणि ऐकण्यायोग्य उपकरणे आणि दूरसंचार उपकरणे  यांचा समावेश आहे.
मोबाइल उत्पादन वार्षिक उत्पादन सध्याच्या 30 अब्ज डॉलर्स वरून 100अब्ज डॉलर्स पार करण्याची शक्यता असून या महत्वाकांक्षी वाढीमध्ये क्षेत्राचा 40% हिस्सा अपेक्षित आहे
जलद गतीने दस्तावेज आणि धोरण आराखडा प्रसिद्ध केल्याबद्दल केंद्रीय इलेक्ट्रॉनिक्स आणि माहिती तंत्रज्ञान मंत्री अश्विनी वैष्णव यांनी इलेक्ट्रॉनिक्स आणि माहिती तंत्रज्ञान मंत्रालयाच्या संपूर्ण टीमचे अभिनंदन केले आणि त्यांचे कौतुक केले. कार्यक्रमादरम्यान, वैष्णव यांनी अलीकडेच झालेल्या संवादादरम्यान उद्योजकांनी उपस्थित केलेल्या काही शंका दूर केल्या. मोबाईल निर्मितीतील दुहेरी नियमनाच्या मुद्द्याबाबत उद्योगाकडून व्यक्त केली जाणारी भीती दूर करताना त्यांनी स्पष्ट केले की दूरसंचार विभाग मोबाइल निर्मितीत प्रवेश करणार नाही आणि मोबाइल निर्मिती नियामक व्यवस्था आहे तशीच राहील.
याप्रसंगी बोलताना, इलेक्ट्रॉनिक्स आणि माहिती तंत्रज्ञान , कौशल्य विकास आणि उद्योजकता राज्यमंत्री राजीव चंद्रशेखर म्हणाले की, मंत्रालय भारतातील इलेक्ट्रॉनिक्स उद्योगाच्या विस्तारावर लक्ष केंद्रित करत आहे.
Vision Document-Volume 2 "$300 Bn Sustainable Electronics Manufacturing & Export by 2026"M.Chopade/S.Kane/D.Rane
(Visitor Counter : 184
पंतप्रधान कार्यालय
13 वी ब्रिक्स शिखर परिषद
नवी दिल्ली, 7 सप्टेंबर 2021
2021 मध्ये ब्रिक्सच्या भारताच्या अध्यक्षतेचा भाग म्हणून, पंतप्रधान नरेंद्र मोदी 9 सप्टेंबर 2021 रोजी होणाऱ्या आभासी स्वरूपातील  13 व्या ब्रिक्स शिखर परिषदेचे अध्यक्ष असतील. या बैठकीला ब्राझीलचे अध्यक्ष जेर बोलेसनारो, रशियाचे अध्यक्ष व्लादिमीर पुतीन, चीनचे अध्यक्ष शी जिनपिंग, आणि दक्षिण आफ्रिकेचे अध्यक्ष सायरिल रामाफोसा उपस्थित राहणार आहेत. भारताचे राष्ट्रीय सुरक्षा सल्लागार अजित डोवाल, न्यू डेव्हलपमेंट बँकेचे अध्यक्ष मारकोस ट्रोयजो, ब्रिक्स व्यवसाय परिषदेचे अस्थायी अध्यक्ष ओंकार कंवर आणि ब्रिक्स महिला व्यवसाय आघाडीच्या अस्थायी अध्यक्ष डॉ. संगीता रेड्डी शिखर परिषदे दरम्यान नेत्यांना त्यांच्या क्षेत्राशी संबंधित त्याअंतर्गत या वर्षी पाठविलेल्या निकालांचे अहवाल सादर करतील.
या शिखर परिषदेचा `BRICS@15 : सातत्य, एकत्रीकरण आणि सहमतीसाठी आंतर-ब्रिक्स सहकार्य`  हा विषय आहे. आपल्या अध्याक्षतेच्या काळासाठी भारताने चार प्राधान्यक्षेत्रांची रूपरेषा मांडली होती. यात बहुक्षेत्रीय प्रणालीतील सुधारणा, दहशतवाद विरोध, एसडीजी शाश्वत विकास ध्येय साध्य करण्यासाठी डिजीटल तंत्रज्ञान साधनांचा वापर करणे आणि व्यक्तींमधील परस्पर संबंध दृढ करण्यासाठी एक्सचेंज प्रोग्रॅम यांचा समावेश आहे. या क्षेत्रांव्यतिरिक्त कोविड – 19 महामारीच्या प्रभावावर आणि सध्याच्या अन्य जागतिक समस्यांवर देखील विचारांची देवाण घेवाण हे नेते करतील.
पंतप्रधान मोदी हे दुसऱ्यांदा ब्रिक्स शिखर परिषदेचे अध्यक्ष आहेत. यापूर्वी 2016 मध्ये त्यांनी गोवा ब्रिक्स शिखर परिषदेचे अध्यक्षपद भूषविले होते. यापूर्वी ब्रिक्सच्या भारतीय अध्यक्षपदाच्या दरम्यान ब्रिक्सचा पंधरावा वर्धापनदिन आहे हा विलक्षण योगायोग आहे.
पंतप्रधान कार्यालय
पंतप्रधानांनी भारतरत्न एमजीआर यांना त्यांच्या जयंतीनिमित्त वाहिली श्रध्दांजली
नवी दिल्ली, 17 जानेवारी 2021
पंतप्रधान श्री. नरेंद्र मोदी यांनी भारतरत्न एमजीआर यांना त्यांच्या जयंतीनिमित्त श्रध्दांजली वाहिली आहे. आपल्या ट्विट संदेशात पंतप्रधान म्हणाले, "भारतरत्न एमजीआर हे अनेक लोकांच्या ह्रदयस्थानी होते, मग ते चित्रपट असो वा राजकारण. त्यांच्या विषयी व्यापक आदरभाव होता. आपल्या मुख्यमंत्री पदाच्या कार्यकाळात त्यांनी गरीबी निर्मूलनाच्या दिशेने अनेक प्रयत्नांची सुरुवात केली आणि महिला सशक्तीकरण करण्यावर भर दिला. एमजीआर यांना त्यांच्या जयंतीनिमित्त श्रध्दांजली".Jaydevi PS/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
गेल्या 7 दिवसांपासून भारतात दररोज 20,000 पेक्षा कमी नवीन रुग्णांची नोंद
मृत्यूच्या संख्येत मोठी घट; गेल्या 20 दिवसांपासून दैनंदिन मृत्यूंची संख्या 300 च्या खाली
22 राज्ये / केंद्रशासित प्रदेशांमध्ये राष्ट्रीय सरासरीपेक्षा कमी मृत्यू दर
सर्व राज्ये / केंद्रशासित प्रदेशांना कोविशिल्ड आणि कोव्हॅक्सिन लसींच्या 1.65 कोटी मात्रा वितरित
नवी दिल्ली, 14 जानेवारी 2021
भारतात दररोज आढळणाऱ्या नवीन कोविड बाधित रुग्णांच्या संख्येत घसरणीचा कल कायम आहे. गेल्या 7 दिवसांपासून भारतात दररोज 20,000 पेक्षा कमी नवीन रुग्णांची नोंद झाली आहे.
गेल्या 24 तासांत, केवळ 16,946 कोविड बाधित रुग्ण आढळले आहेत. तर याच कालावधीत 17,652 रुग्ण बरे झाले आहेत. त्यामुळे उपचार सुरु असलेल्या रुग्णांच्या संख्येत 904 इतकी निव्वळ घट झाली आहे.
भारतातील दररोज मृत्यू पावणाऱ्या रुग्णांच्या संख्येत घसरण सुरूच आहे. गेल्या 20 दिवसांपासून दररोज 300 पेक्षा कमी मृत्यूची नोंद झाली आहे.
भारताचा मृत्यु दर आज 1.44 टक्के आहे. 22 राज्ये / केंद्रशासित प्रदेशांमध्ये राष्ट्रीय सरासरीपेक्षा कमी मृत्यू दर आहे.
देशातील सक्रिय रुग्णांची संख्या 2,13,603 आहे. एकूण बाधित रुग्णांपैकी उपचार सुरु असलेल्या रुग्णांचा हिस्सा आणखी कमी होऊन 2.03 टक्के झाला आहे.
25 राज्ये / केंद्रशासित प्रदेशांमध्ये 5,000 पेक्षा कमी उपचाराधीन रुग्ण आहेत.
भारतात बरे झालेल्या रुग्णांची एकूण संख्या आज 10,146,763 आहे. रुग्ण बरे होण्याचा दर वाढून 96.52 टक्के झाला आहे.
बरे झालेल्या नवीन रुग्णांपैकी 82.67 टक्के रुग्ण 10 राज्ये / केंद्रशासित प्रदेशांमध्ये आहेत.
केरळमध्ये काल एका दिवसात सर्वाधिक 5,158 रुग्ण बरे झाले. महाराष्ट्रात गेल्या 24 तासांत 3,009 रुग्ण बरे झाले, त्याखालोखाल छत्तीसगडमध्ये 930 रुग्ण बरे झाले.
नवीन रुग्णांपैकी 76.45% रुग्ण सात राज्ये आणि केंद्रशासित प्रदेशांमधील आहेत.
केरळमध्ये काल 6,004 इतक्या सर्वाधिक नवीन रुग्णांची नोंद झाली. त्याखालोखाल महाराष्ट्र व कर्नाटकमध्ये अनुक्रमे 3,556 आणि 746 नवीन रुग्ण आढळले आहेत.
गेल्या 24 तासांत 198 मृत्यूंची नोंद झाली आहे.
नवीन मृत्यूंपैकी 75.76 टक्के मृत्यू सहा राज्ये / केंद्रशासित प्रदेशांमधील आहेत. महाराष्ट्रात सर्वाधिक  मृत्यू झाले आहेत. केरळ आणि पश्चिम बंगालमध्ये काल अनुक्रमे 26 आणि 18 मृत्यू झाले.
16 जानेवारी 2021 पासून मोठ्या प्रमाणात कोविड-19 लसीकरण मोहिमेसाठी देश सज्ज झाला आहे.
कोविड-19 प्रतिबंधक कोविशिल्ड आणि कोवॅक्सिन लसींच्या 1.65 कोटी मात्रा सर्व राज्ये / केंद्रशासित प्रदेशांना आरोग्य सेवा कर्मचाऱ्यांच्या डेटाबेसच्या प्रमाणात वितरित करण्यात आल्या आहेत. त्यामुळे लसीकरण मात्रांच्या वाटपात कोणत्याही राज्याविरूद्ध भेदभावाचा प्रश्नच उद्भवत नाही. लसींच्या मात्रांचा हा प्रारंभिक पुरवठा आहे आणि आगामी आठवड्यात त्यात आणखी वाढ होईल. म्हणूनच, अपुऱ्या पुरवठ्याबाबत उपस्थित करण्यात आलेल्या शंका पूर्णपणे निराधार आणि तथ्यहीन आहेत.
राज्यांना 10% राखीव / नासाडी मात्रा आणि दररोज प्रत्येक सत्रात सरासरी 100 जणांचे लसीकरण लक्षात घेऊन लसीकरण सत्र आयोजित करण्याचा सल्ला देण्यात आला आहे. म्हणून, दररोज प्रत्येक ठिकाणी अवास्तव संख्येने लसीकरण आयोजन करण्याची घाई कोणत्याही राज्यांनी करू नये, अशी सूचनाही करण्यात आली आहे.
लसीकरण प्रक्रिया स्थिर झाल्यावर आणि पुढे गेल्यावर हळूहळू लसीकरण स्थळांची संख्या वाढवण्याचा सल्ला राज्यांना व केंद्रशासित प्रदेशांना देण्यात आला आहे.U.Ujgare/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
संरक्षण मंत्री राजनाथ सिंह यांनी अंदमान आणि निकोबार बेटांच्या दौऱ्यादरम्यान देशाचे दक्षिण टोक असलेल्या इंदिरा पॉइंटला दिली भेट
नवी दिल्ली, 6 जानेवारी 2023
संरक्षण मंत्री राजनाथ सिंह यांनी अंदमान आणि निकोबार बेटांच्या दोन दिवसीय दौऱ्याच्या शेवटच्या दिवशी 06 जानेवारी 2023 रोजी देशाचे दक्षिणेकडील टोक असलेल्या इंदिरा पॉइंटला भेट दिली. यावेळी त्यांच्यासोबत अंदमान आणि निकोबार कमांडचे कमांडर-इन-चीफ लेफ्टनंट जनरल अजय सिंग होते. या भेटीत राजनाथ सिंह यांनी संरक्षण सज्जतेचा आढावा घेतला आणि राष्ट्रीय हितांचे कायम रक्षण करण्यासाठी सैनिकांना प्रोत्साहित केले.
ग्रेट चॅनलमध्ये असलेल्या इंदिरा पॉइंटला ‘सिक्स डिग्री चॅनल’ म्हणून देखील ओळखले जाते. ग्रेट चॅनल मोठ्या व्यापारी जहाजांच्या आंतरराष्ट्रीय रहदारीसाठीचा महत्वपूर्ण मार्ग आहे. सशस्त्र दलांच्या भक्कम तैनातीमुळे भारताला या प्रदेशातील एकमेव सुरक्षा प्रदाता म्हणून आपली जबाबदारी अधिक चांगल्या प्रकारे पार पाडण्यासाठी बळ मिळते.
आपल्या प्रवासात संरक्षण मंत्री कार निकोबार बेट आणि कॅम्पबेल बे येथे थांबले. याठिकाणी त्यांना संरक्षण स्थितीबाबत माहिती देण्यात आली. त्यांनी अंदमान आणि निकोबार कमांडच्या संयुक्त सैन्य दलांशी देखील संवाद साधला आणि दलाच्या अतुलनीय शौर्य तसेच वचनबद्धतेने देश सेवा केल्याबद्दल त्यांचे कौतुक केले.
संरक्षण मंत्र्यांना अंदमान आणि निकोबार बेटांच्या दक्षिणी समूहाच्या भूभागाचा परिचय झाल्यानंतर त्यांनी 'आयएनएस बाज' ला देखील भेट देऊन जवानांशी संवाद साधला.
संरक्षण मंत्र्यांनी 05 जानेवारी 2023 रोजी पोर्ट ब्लेअरमधील अंदमान आणि निकोबार कमांडच्या मुख्यालयाला भेट दिली. त्यांनी कमांडच्या कार्यशील सज्जतेचा तसेच कार्यान्वित भागातील पायाभूत सुविधांच्या विकासाचा आढावा घेतला.
जानेवारी 2019 नंतर संरक्षण मंत्र्यांची ही पहिलीच इंदिरा पॉईंट भेट आहे. संरक्षण मंत्र्यांच्या भेटीमुळे इंडो-पॅसिफिकच्या या दूरवरच्या बेटांच्या सान्निध्यात सामरिक सिग्नलिंग व्यतिरिक्त अंदमान आणि निकोबार कमांडच्या दूर तसेच दुर्गम भागात तैनात सैनिकांना प्रेरणा मिळाली. हे नमूद करणे उचित आहे की अंदमान आणि निकोबार कमांड ही 21 वर्षे जुनी यशस्वी इंटिग्रेटेड थिएटर कमांड आहे जी आता राष्ट्रीय स्तरावर नियोजित आहे.
N.Chitale/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 94